Папа Рымскі Францішак часта звяртаецца да тэмы мучаніцтва і ролі мучанікаў у сучасным Касцёле. На катэхезе падчас агульнай аўдыенцыі 28 чэрвеня 2017 года Папа казаў: “Хрысціяне любяць, але іх любяць не заўсёды. Ад самага пачатку Езус ставіць нас перад гэтай рэальнасцю: у большай ці меншай ступені, вызнанне веры адбываецца ў атмасферы варожасці (…) Таму хрысціяне з’яўляюцца мужчынамі і жанчынамі, якія “ідуць супраць плыні”. Гэта нармальна, таму што свет адзначаны грахом, які праяўляецца ў розных формах эгаізму і несправядлівасці. А тыя, хто ідзе за Хрыстом, ідуць у процілеглым кірунку. Не з-за палемічнага духу, але па прычыне вернасці логіцы Божага Валадарства, якая з’яўляецца логікай надзеі і звязана з ладам жыцця, заснаванага на ўказаннях Езуса”. Таксама раней Папа заўважыў: “СМІ пра гэта не кажуць, таму што гэта для іх не вялікая навіна, але многія хрысціяне ў сучасным свеце благаслаўлёныя, таму што іх пераследуюць, абражаюць, кідаюць у турму. Іх шмат у турмах толькі таму, што яны носяць крыж або вызнаюць Езуса Хрыста”.